
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 909 

15 Οκτωβρίου 1997 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 45810 

Τροποποίηση της Κοινής Υπουργικής Απόφασης 
69163/21.6.1995 και έγκριση του καταστατικού της α¬ 
νώνυμης εταιρίας με την επωνυμία»ΕΝΟΠΟΙΗΣΗ ΑΡ¬ 
ΧΑΙΟΛΟΓΙΚΩΝ ΧΩΡΩΝ ΑΘΗΝΑΣ ΑΝΩΝΥΜΗ ΕΤΑΙΡΙΑ”. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΠΕΡΙΒ/ΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη : 

1. Τις διατάξεις του ν. 1558/1985 “Κυβέρνηση και 
Κυβερνητικά όργανα” (ΦΕΚΑ’ 137), 

2. Τις διατάξεις των παραγράφων 6 εως 19 του άρθρου 
5 του ν. 2229/1994 “Τροποποίηση και συμπλήρωση του Ν. 
1418/84 και άλλες διατάξεις” (ΦΕΚΑ’ 138), 

3. Τις διατάξεις του Κ.Ν. 2190/1920 “Περί ανωνύμων ε¬ 
ταιριών” (ΦΕΚΑ’ 37), 

4. Την με αριθμό 69163/21-6-1995 Κοινή απόφαση των 
Υπουργών, Εθνικής Οικονομίας, Οικονομικών, Περιβάλ¬ 
λοντος Χωροταξίας και Δημοσίων Εργων και Πολιτισμού 
(ΦΕΚΒ’ 551), “Ίδρυση Εταιρίας με την επωνυμία “Ενοποί¬ 
ηση Αρχαιολογικών Χώρων Αθήνας Ανώνυμη Εταιρία”, 

5. Το γεγονός ότι απότις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Ποϋπολογισμού, αποφασίζουμε: 

Την τροποποίηση της Κοινής Υπουργικής Απόφασης 
69163/21.6.1995 και την έγκριση του καταστατικού της α¬ 
νώνυμης εταιρίας με την επωνυμία “ΕΝΟΠΟΙΗΣΗ ΑΡΧΑΙ¬ 
ΟΛΟΓΙΚΩΝ ΧΩΡΩΝ ΑΘΗΝΑΣ ΑΝΩΝΥΜΗ ΕΤΑΙΡΙΑ”, που 
συστήθηκε με την ως άνω κοινή υπουργική απόφαση. 

1. Καταστατικό της εταιρίας με την επωνυμία: 

“ ΕΝΟΠΟΙΗΣΗ ΑΡΧΑΙΟΛΟΓΙΚΩΝ ΧΩΡΩΝ ΑΘΗΝΑΣ Α¬ 
ΝΩΝΥΜΗ ΕΤΑΙΡΙΑ” 


ΚΕΦΑΛΑΙΟ Α’ 

ΕΠΩΝΥΜΙΑ-ΕΔΡΑ-ΔΙΑΡΚΕΙΑ-ΣΚΟΠΟΣ 
Άρθρο 1 

1. Επωνυμία : Η επωνυμία της εταιρίας είναι "ΕΝΟΠΟΙ¬ 
ΗΣΗ ΑΡΧΑΙΟΛΟΓΙΚΩΝ ΧΩΡΩΝ ΑΘΗΝΑΣ Ανώνυμη 
Εταιρία”. Για τις σχέσεις της Εταιρίας με την αλλοδαπή 
θα χρησιμοποιείται η ίδια επωνυμία σε πιστή μετάφραση 
στην οικεία ξένη γλώσσα. 

2. Έδρα και υποκαταστήματα : Έδρα της Εταιρίας ορί¬ 
ζεται ο Δήμος Αθηναίων. Με απόφαση του διοικητικού 
συμβουλίου, μετά από έγκριση της Γενικής 
Συνελεύσεως, μπορεί να ιδρύονται υποκαταστήματα ή 
παραρτήματα της Εταιρίας σε οποιαδήποτε πόλη του ε¬ 
ξωτερικού ή και να καταργούνταιτυχόν υπάρχοντα. Τους 
όρους λειτουργίας, καθώς και την έκταση και την φύση 
των εργασιών των υποκαταστημάτων και παραρτημάτων 
της Εταιρίας καθορίζει το διοικητικό συμβούλιο με την α¬ 
πόφαση του για την ίδρυσή τους ή με μεταγενέστερες α¬ 
ποφάσεις του. 

3. Διάρκεια : Η διάρκεια της Εταιρίας είναι δεκαετής 
(1 θετής) και αρχίζει από την καταχώρηση στο οικείο 
Μητρώο Ανωνύμων Εταιριών της διοικητικής απόφασης 
για την σύσταση της εταιρίας και την έγκριση του κατα¬ 
στατικού της. 

Άρθρο 2 

1 .ΙΣκοπός : Σκοπός της Εταιρίας είναι η υλοποίηση του 
προγράμματος της ενοποίησης των αρχαιολογικών χώ¬ 
ρων της Αθήνας όπως εξειδικεύεται με το ακολουθούν 
πρόγραμμα έργων και παρεμβάσεων: 

[-ΠΡΟΓΡΑΜΜΑ ΕΡΓΩΝ 

Α/Α 

ΠΕΡΙΟΧΗ ΚΑΙ ΕΙΔΟΣ ΕΠΕΜΒΑΣΗΣ 

1 

ΚΕΡΑΜΕΙΚΟΣ- ΠΕΙΡΑΙΩΣ - ΙΕΡΑ ΟΔΟΣ- ΓΚΑΖΙ - ΘΗΣΕΙΟ 

1.1 

Συνολική Ανάδειξη Αρχαιολογικού Χώρου Κεραμεικού (εκτός των ανασκαφων και των εργασιών 
συντήρησης- αναστήλωσης μνημείων). 

1.2 

Σύνδεση του Αρχαιολογικού Χώρου Κεραμεικού με την Ιερά Οδό δια υποσκαφής της οδού Πειραιώς 
ή εναλλακτικών λύσεων που θα προκύψουν μετά από μελέτη. 

1.3 

Πεζοδρόμηση Ιερός Οδού έως την Κων/λέως σε συνδιασμό με μονόδρομο εξυπηρετήσεως 
αυτοκινήτων. Εργα ανάπλασης της οδού. 

1.4 

Απομάκρυνση του αμαξοστασίου ΗΛΠΑΠ καθαίρεση και απόδοση στον αρχ/κό χώρο Κεραμεικού. 


(Το έργο αυτό αποτελεί μέρος του 1.1) 

1.5 

Ανάπλαση και Ανάδειξη, τμήματος της οδού Πειραιώς). 

1.6 

Απαλλοτρίωσπ τπο Κορεάτικης Αγοράς καθαίρεση κτισμάτων και διαμόρφωση του χώρου. 

1.7 

Διαμόρφωση και αξιοποίηση των οικοδομικών τετραγώνων που ορίζονται από τις οδούς 

Πειραιώς. Αγίων Ασωμάτων, Ερμού και Μελιδόνη. Ενταξη νέων χρήσεων. 

1.8 

Διαμόρφωση χώρων πρασίνου στο Γκαζοχώρι. 

1.9 

ΠεΓοδρόμηση της οδού Ερμού (από Αγ. Ασωμάτων έως Πειραιώς) Ρύθμιση και Εργο. 

1.10 

Αποκατάσταση διατηρητέων κτηρίων (Διπύλου και Αγ. Ασωμάτων) για τη δημιουργία του Μουσει 
Ασιατικής Τέχνης του Ιδρύματος Μπενάκη. 

1.11 

Δημιουργία πρόσβασης (ενδεχομένως πεζογέφυρας) από την Πλατεία Αγ. Ασωμάτων προς την Αρχαία 
Αγορά και την απόλειξη της Απ. Παύλου (μετά την πεζοδρόμησή της). 

1.12 

Επικάλυψη τμήματος γραμμών ΗΣΑΠ στο Θησείο και δημιουργία πρόσβασης 
στο χώρο του Κεραμεικού απότο πάρκο Θησείου. 

1.13 

Μορφολογικές επεμβάσεις στις όψεις των κτηρίων, που βρίσκονται στα όρια ή μέτωπα 
των αρχ/κών χώρων και κατά μήκος του δικτύου πεζοδρόμων (Οι επεμβάσεις περιλαμβάνουν 
και φωτισμό κτηρίων, καθαίρεση ταμπελών κλπ.). 

1.14 

Ανάπλαση πλατειών - ελευθέρων χώρων. 

1.15 

ΠεΖοδοουήσειο και κυκλοφοριακές ρυθμίσεις.Οργάνωση χώρων στάθμευσης στην περιοχή. 

1.16 

Εργα διαμόρφωσης δικτύου πεζοδρόμων - εκσυγχρονισμός δικτύων περιοχής. 

1.17 

Μελέτη χρήσεων γης, όρων και περιορισμών δόμησης. 

(Οι θεσμοθετήσεις παραμένουν στο ΥΠΕΧΩΔΕ). 

1.18 

Απαλλοτριώσεις απαραίτητες για την πραγματοποίηση του έργου και την ανάδειξη των μνημείων 

της περιοχής. 


2 

ΑΡΧΑΙΑ ΚΑΙ ΡΩΜΑ ΪΚΗ ΑΓΟΡΑ- ΒΙΒΛΙΟΘΗΚΗ ΑΔΡΙΑΝΟΥ - ΠΛΑΚΑ 

2.1 

Συνολική Ανάδειξη Αρχ/κού Χώρου Αρχαίας Αγοράς (εκτός των ανασκαφων και των εργασιών 
συντήρησης - αναστήλωσης μνημείων). 

2.2 

Συνολική Ανάδειξη Αρχ/κού Χώρου Ρωμαϊκής Αγοράς και Βιβλιοθήκης Αδριανού (εκτός 
των ανασκαφών και των εργασιών συντήρησης, αναστήλωσης μνημείων). 

2.3 

Διαμόρφωση - ανάπλαση οικοδομικών τετραγώνων μεταξύ των οδών Μητροπόλεως- Αρεως- 
Πανδρόσου- Αιόλου και διαμόρφωση πλατείας Δημοπρατηρίου. 

2.4 

Διαμόρφωση ανάπλαση των πλατειών Αβησσυνίας και Αγ. Φιλίππου. 

2.5 

Αποκατάσταση όψεων διατηρητέων στην περιοχή της Πλάκας και έργα διαμόρφωσης όικτύου 

πεζοδρόμων. 

2.6 

Μορφολογικές επεμβάσεις στις όψεις των κτηρίων, που βρίσκονται στα όρια ή μέτωπα 
των αρχ/κών χώρων και κατά μήκος του δικτύου πεζοδρόμων (Οι επεμβάσεις περιλαμβάνουν και 
φωτισμό κτηρίων, καθαίρεση ταμπελών κλπ). 

2.7 

έκταση του ηλεκτρονικού συστήματος ελέγχου προσβάσεων σε τμήματα της περιοχής. 

2.8 

Ανάπλαση λοιπών πλατειών- ελευθέρων χώρων. 

2.9 

Οργάνωση χώρων στάθμευσης στην περιοχή. 

2.10 

Απαλλοτριώσεις απαραίτητες για την πραγματοποίηση του έργου και την ανάδειξη των μνημείων 

της περιοχής. 

3. 

ΑΚΡΟΠΟΛΗ - ΔΙΟΝ. ΑΡΕΟΠΑΓΠΌΥ-ΑΠ. ΠΑΥΛΟΥ, 
ΦΙΛΟΠΑΠΠΟΥ-ΜΑΚΡΥΓΙΑΝΝΗ 

3.1 

Συνολική Ανάδειξη Αρχαιολογικού Χώρου Βόρειας και Νότιας Κλιτύος Ακρόπολης 


(εκτός των ανασκαφών και των εργασιών συντήρησης αναστήλωσης μνημείων). 

3.2 

Συνολική Ανάδειξη Αρχ/κού Χώρου Φιλοπάππου (εκτός των ανασκαφών και των εργασιών 
συντήρησης αναστήλωσης μνημείων). 

3.3 

Πεζοδρόμηση - ανάδειξη των οδών Διον. Αρεοπαγίτου - Αποστόλου Παύλου και δημιουργία δικτύου πε 

ζοδρόμων. 

3.4 

Διαμόρφωση χώρου αποβάθρας τουριστικών λεωφορείων μπροστά από τον Διόνυσο. 

(Το έργο αυτό αποτελεί μέρος του 3.3). 

3.5 

Μορφολογικές επεμβάσεις στις όψεις των κτηρίων, που βρίσκονται στα όρια ή μέτωπα 
των αρχ/κών χώρων και κατά μήκος του δικτύου πεζοδρόμων (Οι επεμβάσεις περιλαμβάνουν και 
φωτισμό κτηρίων, καθαίρεση ταμπελών κλπ). 

3.6 

Ανάπλαση πλατειών- ελευθέρων χώρων. 

3.7 

Πεζοδρομήσεις και κυκλοφοριακές ρυθμίσεις - οργάνωση χώρων στάθμευσης στην περιοχή. 

3.8 

Εργα διαμόρφωσης δικτύου πεζοδρόμων - εκσυγχρονισμός δικτύων περιοχής. 

3.9 

Μελέτη χρήσεων γης όρων και περιορισμών δόμησης. (Οι θεσμοθετήσεις παραμένουν στο ΥΠΕΧΩ 

ΔΕ). 

3.10 

Απαλλοτριώσεις απαραίτητες για την πραγματοποίηση του έργου και την ανάδειξη των μνημείων 

της περιοχής. 


4. 

ΑΚΑΔΗΜΙΑ ΠΛΑΤΩΝΟΣ- ΜΕΤΑΞΟΥΡΓΕΙΟ - ΨΥΡΡΗ 

4.1 

Συνολική Ανάδειξη Αρχ/κού Χώρου Ακαδημίας Πλάτωνος (εκτός των ανασκαφών και 
των εργασιών συντήρησης - αναστήλωσης μνημείων). 

4.2 

Μορφολογικές επεμβάσεις στις όψεις των κτηρίών, που βρίσκονται στα όρια ή μέτωπα 
των αρχ/κών χώρων και κατά μήκος του δικτύου πεζοδρόμων (Οι επεμβάσεις περιλαμβάνουν 
και φωτισμό κτηρίων, καθαίρεση ταμπελών κλπ). 

4.3 

Ανάπλαση περιοχής Δημοσίου Σήματος - Μεταξουργείου, που περιλαμβάνει: 

4.3.1 

Διαμόρφωση δικτύου πεζοδρόμων. 

4.3.2 

Αποκαταστάσεις όψεων διατηρητέων κτηρίων. 

4.4 

Ανάπλαση περιοχής Ψυρρή, που περιλαμβάνει: 

4.4.1 

Επέκταση δικτύου πεζοδρόμων. 

4.4.2 

Αποκαταστάσεις όψεων διατηρητέων κτηρίων. 

4.4.3 

Αποκατάσταση κτηρίου Κακουργιοδικείου. 

4.5 

Ανάπλαση πλατειών- ελευθέρων χώρων. 

4.6 

Πεζοδρομήσεις και κυκλοφοριακές ρυθμίσεις. Οργάνωση χώρων στάθμευσης στην περιοχή. 

4.7 

Εργα διαμόρφωσης δικτύου πεζοδρόμων - εκσυγχρονισμός δικτύων περιοχής. 

4.8 

Μελέτη χρήσεων γης, όρων και περιορισμών δόμησης. (Οι θεσμοθετήσεις παραμένουν 

στοΥΠΕΧΩΔΕ). 

4.9 

Απαλλοτριώσεις απαραίτητες για την πραγματοποίηση του έργου και την ανάδειξη 
των μνημείων της περιοχής. 


5. 

ΕΜΠΟΡΙΚΟ ΤΡΙΓΩΝΟ (ΣΤΑΔΙΟΥ - ΜΗΤΡΟΠΟΛΕΩΣ- ΕΡΜΟΥ- 
ΑΘΗΝΑΣ) ΜΟΝΑΣΤΗΡΑΚΙ 

5.1 

Πεζοδρόμηση οδού Ερμού από Πλατεία Συντάγματος έως την οδό Αιόλου (Ρύθμιση και έργο) 

5.2 

Συμπληρωματικά έργα της οδού Ερμού. Εργα διαμόρφωσης στις οδούς Μητροπόλεω 

Κολοκοτρώνη. 

5.3 

Εγκατάσταση ηλεκτρονικού συστήματος ελέγχου προσβάσεων στο Εμπορικό Τρίγωνο (μπάρες). 

5.4 

Ανάπλαση - διαμόρφωση της πλατείας Συντάγματος και του ομώνυμου σταθμού ΜΕΤΡΟ. 
Ανάπλαση των μετώπων των κτηρίων στην ανωτέρω πλατεία. 

5.5 

Ανάπλαση- διαμόρφωση της πλατείας Ομόνοιας και του ομώνυμου στάθμου ΜΕΤΡΟ. 

Ανάπλαση των μετώπων των κτηρίων στην ανωτέρω πλατεία. 

5.6 

Ανάπλαση πλατείας Μοναστηρακίου - Αποκατάσταση - ανάδειξη του διατηρητέου κτηρίου 
τοι 1 πτοθμού του Ηλεκτρικού. Αποκατάσταση και ανάδειξη των μετώπων της πλατείας. 

5.7 

Ανάπλαση - ανάδειξη της οδού Σταδίου. 

5.8 

Ανάπλαση - ανάδειξη της οδού Αθηνάς. 

5.9 

Ανάπλαστ^ανάδειξη της οδού Μητροπόλεως. 

5.10 

Ερνα διαυόοΦωσης δικτύου πεζοδρόμων - εκσυγχρονισμός δικτύων περιοχής. 

5.11 

Αποκατάσταση όψεων διατηρητέων κτηρίων στις οδούς Ερμού, Αθηνάς, Μητροπόλεως. 

5.12 

Αποκατάσταση και ανάδειξη κτηρίων στα μέτωπα της πλατείας Αγίας Ειρήνης. 

5.13 

Ανάπλαση του Ο Τ 10 μεταξύ των οδών Αιόλου- Ευρυπίδου- Αριστείδου- Σοφοκλέους. 

5.14 

Μελέτη και έργο ανάπλασης της στοάς Σπυρομήλιου. 

5 15 Μορφολογικές επεμβάσεις στις όψεις των κτηρίων, που βρίσκονται στα όρια ή μέτωπα 

των αρχ/κών χώρων και κατά μήκος του δικτύου πεζοδρόμων (Οι επεμβάσεις περιλαμβάνουν και 

φωτισμό κτη ρίων, καθαίρεση ταμπελών κλπ). 

5.16 

Ανάπλαση πλατειών- ελευθέρων χώρων. 

5.17 

Απαλλοτριώσεις απαραίτητες για την πραγματοποίηση του έργου και την ανάδειξη 
των μνημείων της περιοχής. 


6. 

ΟΛΥΜΠΙΕΙΟ- ΖΑΠΠΕΙΟ- ΣΤΑΔΙΟ-ΑΡΔΗΤΤΟΣ 

6.1 

Συνολική Ανάδειξη Αρχ/κού χώρου Ολυμπιείου (εκτός των ανασκαφών και των εργασιών 
συντήρησης - αναστήλωσης μνημείων). 

6.2 

Απομάκρυνση Αθλητικών Εγκαταστάσεων από την ευρύτερη περιοχή του Ολυμπιείου (εγκαταστάσε 
Εθνικού και Τέννις) και απόδοση στον Αρχ/κό χώρο. (Αποτελεί μέρος του έργου 6.1). 

6.3 

Πεζοδρόμηση της Λ. Ολγας μετά την απομάκρυνση των αφετηριών των λεωφορείων (Ρύθμιση κ 

Έργο). 

6.4 

Υππβπθμιση τμήματος της Λ. Βασ. Κων/νου απότο Στάδιο ωςτην Οδό Ν. Θεοτόκη. 

6.5 

ΠρΓηδρόμηση της Λ Βασ. Κων/νου απότο Στάδιο ως την Οδό Ν. Θεοτόκη (ρύθμιση κα^ργο). 

6.6 

Διαπλάτυνση της οδού Αθ. Διάκου. 

6.7 

Κατασκευή οδικού κόμβου στη συμβολή των οδών Β. Κων/νου, Διάκου, Συγγρου, Βουλιαγμένης. 

6.8 

Διερεύνηση της δυνατότητας υποβάθμισης τμήματος της Λ. Αμαλίας από Φιλελλήνων εως την ο 

ΑΘ.Διάκου. 

6.9 

Πεζοδρόμηση (ρύθυιση και έργο) τμήματος της Λ. Αμαλίας από Φιλελλήνων εως Διάκου. 

6.10 

Μορφολογικές επεμβάσεις στις όψεις των κτηρίων, που βρίσκονται στα όρια ή μέτωπα των 

πρχ/κών νώρων και κατά μήκος του δικτύου πεζοδρόμων (Οι επεμβάσεις περιλαμβάνουν και 
φωτισμό κτηρίων, καθαίρεση ταμπελών κλπ). 

6.11 

Ανάπλαση πλατειών-ελευθέρων χώρων. 

6.12 

Πεζοδρομήσεις και κυκλοφοριακές ρυθμίσεις. Οργάνωση χώρων στάθμευσης στην περιοχή. 

6.13 

Ερνα διαυόοιρωσης δικτύου πεζοδρόμων - εκσυγχρονισμός δικτύων περιοχής. 

6.14 

Μελέτη άρδευσης και αποκατάστασης - αναβάθμισης υπαίθριου χώρου Ζαππείου και και 

Λόφου Αρδητού 

6.15 

Μελέτη νοήσεων νης , όρων και περιορισμών δόμησης. (Οι θεσμοθετήσεις παραμένουν στο ΥΠΕΧΩΔΕ). 

6.16 

Απαλλοτριώσεις απαραίτητες για την πραγματοποίηση του έργου και την ανάδειξη 

των μνημείων της περιοχής. 

Με εισήγηση του Δοικητικού Συμβουλίου της εταιρίας και απόφαση της Γενικής Συνελεύσεως το πρόγραμμα των 
προς υλοποίησιν έργων είναι δυνατόν να τροποποιηθεί μετά από σχετική μελέτη του Τεχνικού Συμβουλίου. 

Γενική Παρατήρηση , , , 

Η παράδοση των εν εξελίξει προμελετών, οριστικών μελετών, μελετών εφαρμογής, ερευνητικωνπρογραμματωνκα- 

θώς και των έργων θα καθοριατεί με χρονοδιάγραμμα πα¬ 
ράδοσης - παραλαβής μεταξύ της Α.Ε και του εκάστοτε 
αρμοδίου Υπουργείου. 

Μετά την ολοκλήρωση σημαντικού μέρους των έργων 
και των ρυθμίσεων προβλέπεται εγκατάσταση σε όλη την 
περιοχή ενοποίησης, ηλεκτρονικού συστήματος πληρο¬ 
φόρησης, για τα μνημεία, τους Αρχ/κούς χώρους και την 
πολεοδομική εξέλιξη της πόλης των Αθηνών. 

Για την επίτευξη των ανώτερω σκοπώντης, η Εταιρία εν¬ 
δεικτικά και όχι περιοριστικά: 

1.1 Εκπονεί μελέτες που εξειδικεύουν ή συμπληρώνουν 
την υπάρχουσα προμελέτη για την ενοποίηση των αρχαι¬ 
ολογικών χώρων της Αθήνας ή αναθέτει την ολική ή μερι¬ 
κή εκπόνηση τέτοιων μελετών σε τρίτους. 

1.2 Παρακολουθεί και διαχειρίζεται το πρόγραμμα ενο¬ 
ποίησης των αρχαιολογικών χώρων, όσον αφορά στα θέ¬ 
ματα μελετών και εκτέλεσης των έργων. 

1.3 Αναλαμβάνει την εκτέλεση και επίβλεψη ή την ανά¬ 
θεση σε τρίτους όλων των απαιτούμενων για την υλοποί¬ 
ηση του προγράμματος έργων, και ιδίως: Πεζοδρομήσεις 
και λοιπές επεμβάσεις στο οδικό δίκτυο, αναπλάσεις και 
αναδείξεις ελευθέρων χώρων, διαμορφώσεις και αναδεί¬ 
ξεις αρχαιολογικών χώρων, διαμορφώσεις κοινοχρήστων 
χώρων, στους οποίους εντάσσονται και οι σταθμοί του 
ΜΕΤΡΟ και εσωτερική διαρρύθμιση των σταθμώντου ΜΕ¬ 
ΤΡΟ, που σχετίζονται με τους παραπάνω σκοπούς της 
Εταιρίας, προστασία και ανάδειξη παραδοσιακών συνό¬ 
λων και γειτονιών, αναπλάσεις και λοιπές επεμβάσεις στις 
γειτνιάζουσες με το αρχαιολογικό πάρκο περιοχές, ανέ¬ 
γερση κτιρίων πολιτιστικών ή άλλων εξυπηρετήσεων, συ¬ 
ναφών με τη λειτουργία του αρχαιολογικού πάρκου, φυ- 
τοτεχνικά έργα, δίκτυα υποδομής απαραίτητα για την ε¬ 
ξυπηρέτηση του έργου κλπ, όπως καθορίζονται στο 
ισχύον πρόγραμμα έργων (μετά την έκδοση των απαιτου- 
μένων αδειών από τους αρμόδιους φορείς). 

1.4 Παραμένουν στην δικαιοδοσία του Υπουργείου 
Πολιτισμού και δεν εμπίπτουν στις αρμοδιότητες της ε¬ 
ταιρίας έργα και μελέτες που αφορούν σε: 

α. μεμονωμένα μνημεία αρμοδιότητας Υπουργείου 
Πολιτισμού εντός και εκτός 

Αρχ/κών χώρων ανεξαρτήτως εποχής (αρχαία, 
Βυζαντινά, μεταβυζαντινά, νεώτερα), Κ.Ν. 5351/32 και 
Κ.Ν. 1469/50. 

β. ανασκαφές 

γ. πολιτιστικά κτίρια αρμοδιότητας Υπουργείου 
Πολιτισμού ( Π.Δ. 941/77 αρ. 23 ) 

δ. κτίρια ιδιοκτησίας ΥΠΠΟ που βρίσκονται στον χώρο 
του έργου 

1.5 Εισηγείται όλες τις απαραίτητες ρυθμίσεις και ε¬ 
γκρίσεις (πολεοδομικές, κυκλοφοριακές κλπ) 

1.6 Συντονίζει, σε συνεργασία με τις αρμόδιες υπηρε¬ 
σίες των Υπουργείων, των Ο.Τ.Α. και των Οργανισμών 
Κοινής Ωφελείας, τις ενέργειες για την υλοποίηση των ε- 
πιμέρους έργων και ρυθμίσεων του προγράμματος ενο¬ 
ποίησης των αρχαιολογικών χώρων. 

1.7 Παρέχει συμβουλές και εισηγήσεις σε θέματα σχε¬ 
τικά με τα παραπάνω, εκπονεί προδιαγραφές και προκη¬ 
ρύξεις εκδηλώσεως ενδιαφέροντος για τις προς ανάθεση 
μελέτες και συντάσσει τεύχη δημοπράτησης έργων προς 
εκτέλεση στο πλαίσιο του προγράμματος. 

1.8 Αποδέχεται κληρονομιές, κληροδοσίες, δωρεές, χο¬ 
ρηγίες και πάσης φύσεως ενισχύσεις για την επίτευξη του 
σκοπού της. 


2. Η Εταιρία αποτελεί επιχείρηση κοινής ωφέλειας και ι¬ 
σχύουν σ’αυτήν οι διατάξεις για τις επιχειρήσεις αυτές, 
λειτουργεί δε σύμφωνα με τους κανόνες της ιδιωτικής οι¬ 
κονομίας. Η Εταιρία διέπεται από τις διατάξεις του άρ¬ 
θρου 5 του Ν.2229/1994, όπως τροποποήθηκαν και ισχύ¬ 
ουν και τον Κ.Ν.2190/1920, εκτός από τις διατάξεις του ε¬ 
κείνες που αντίκεινται στις προαναφερθείσες διατάξεις. 
Η εταιρία δεν υπάγεται στην κατηγορία των οργανισμών 
και επιχειρήσεων του ευρύτερου δημόσιου τομέα και δεν 
εφαρμόζονται σ’αυτήν οι διατάξεις που διέπουν εταιρίες 
που άμεσα ή έμμεσα ανήκουν στο δημόσιο. 

3. Για την επιδίώξη του σκοπού της η Εταιρία μπορεί: α) 
να συνεργάζεται με οποιοδήποτε φυσικό ή νομικό πρό¬ 
σωπο με οποιονδήποτε τρόπο β) να αντιπροσωπεύει ο¬ 
ποιαδήποτε επιχείρηση, ημεδαπή ή αλλοδαπή, που έχει ό¬ 
μοιους ή παρεμφερείς σκοπούς, γ) να συνάπτει συμβά¬ 
σεις προς εξεύρεση οικονομικών πόρων και να εκδίδει 
δάνεια με ανώνυμες ομολογίες δ) να χρηματοδοτείται α¬ 
πό εθνικούς ή κοινοτικούς πόρους, ή προγράμματα που ε- 
ντάσονται στην Ευρωπαϊκή Ενωση, από πόρους ειδικών 
ταμείων, όπως του Ειδικού Ταμείου Εφαρμογής 
Ρυθμιστικών και Πολεοδομικών Σχεδίων (ΕΤΕΡΠΣ), του 
Ταμείου Αρχαιολογικών Πόρων και Απαλλοτριώσεων (ΤΑ¬ 
ΠΑ), από πιστώσεις ΛΟΤΤΟ (ν. 1948/91), του φόρου βεν¬ 
ζίνης (Ν 2052/92), κλπ. ε) να αναθέτει σε τρίτους οποιο- 
δήποτε έργο ή μελέτη ή προμήθεια εξοπλισμού και να ε¬ 
ποπτεύει και να συντονίζει τις απαιτούμενες εργασίες και 
στ) να χρηματοδοτεί τους αρμόδιους φορείς και υπηρε¬ 
σίες για έργα αρμοδιότητάς τους, που εμπίπτουν στους 
σκοπούς της Εταιρίας, όπως ανασκαφές, απαλλοτριώ¬ 
σεις και αναστηλώσεις μνημείων. 

4. Ρητά ορίζεται ότι οι δραστηριότητες της Εταιρίας α¬ 
σκούνται διαφυλασσομένων των αρμοδιοτήτων των 
Υπουργείων Πολιτισμού και ΠΕΧΩΔΕπου καθορίζονται α¬ 
πό τη Νομοθεσία. 

ΚΕΦΑΛΑΙΟ Β’ 

Μετοχικό κεφάλαιο, Μετοχές και Μέτοχοι 
Άρθρο 3 

1. Μετοχικό κεφάλαιο: Το μετοχικό κεφάλαιο της 
Εταιρίας ορίζεται στο ποσό του ενός δισεκατομμυρίου 
(1.000.000.000), διαιρείται σε εκατό χιλιάδες (100.000) 
μετοχές, ονομαστικής αξίας δραχμών δέκα χιλιάδων 
(10.000) κάθε μία και θα καλυφθεί ολόκληρο από το ελλη¬ 
νικό δημόσιο το οποίο θα αναλάβει το σύνολο των μετο¬ 
χών της Εταιρίας. 

2. Καταβολή μετοχικού κεφαλαίου: Ποσό δραχμών ε¬ 
κατό εκατομμυρίων (100.000.000) από το αρχικό μετοχι¬ 
κό κεφάλαιο θα καταβληθεί εντός είκοσι (20) ημερών από 
την δημοσίευση του παρόντος καταστατικού στην 
Εφημερίδα της Κυβερνήσεως και το υπόλοιπο ποσό θα 
καταβληθεί στην Εταιρία ως εξής: 

Ποσό δρχ. 150 εκατομμυρίων (150.000.000) εντός δύο 
μηνών από τη δημοσίευση του παρόντος στην εφημερίδα 
της Κυβερνήσεως. 

Ποσό δρχ.250 εκατομμυρίων ( 250.000.000) μέχρι την 

30.6.1998 

Ποσό δρχ. 250 εκατομμυρίων (250.000.000) μέχρι την 

31.12.1998 

Ποσό δρχ. 250 εκατομμυρίων (250.000.000) μέχρι την 
30.6.1999 

Σε κάθε περίπτωση όμως, το υπολειπόμενο ποσό θα 
πρέπει να έχει καταβληθεί στο ταμείο της Εταιρίας εντός 
προθεσμίας πέντε (5) ετών. 

3. Αύξηση μετοχικού κεφαλαίου: Η Γενική Συνέλευση έ- 
χειτο δικαίωμα, μετάτην καταβολή και της τελευταίας δό¬ 
σης του μετοχικού κεφαλαίου, να αυξάνει το μετοχικό κε¬ 
φάλαιο με έκδοση νέων μετοχών και να τροποποιεί το κα¬ 
ταστατικό είτε πριν είτε μετάτην ολοκλήρωση καταβολής 
του αρχικού μετοχικού κεφαλαίου. 

4. Πιστοποίηση καταβολής μετοχικού κεφαλαίου: 
Εντός διμήνου από την σύσταση της Εταιρίας και μετά α¬ 
πό κάθε αύξηση του μετοχικού κεφαλαίου, το διοικητικό 
συμβούλιο είναι υποχρεωμένο να συνέρχεται σε ειδική 
συνεδρίαση και να πιστοποιεί με πρακτικό του αν έγινε ή 
όχι η καταβολή του μετοχικού κεφαλαίου από τον μέτοχο 
της Εταιρίας. Εντός της ίδιας προθεσμίας ο πρόεδρος 
του διοικητικού συμβουλίου είναι υποχρεωμένος να υπο¬ 
βάλει στην αρμόδια εποπτεύουσα αρχή αντίγραφο του 
πρακτικού αυτού, το οποίο δημοσιεύεται σύμφωνα με τις 
διατάξεις του άρθρου 7α του Κ.Ν.2190/1920. 

5. Τιμή έκδοσης μετοχών: Η τιμή έκδοσης των νέων με¬ 
τοχών δεν μπορεί να καθοριστεί κάτω από το άρτιο. Σε πε¬ 
ρίπτωση έκδοσης νέων μετοχών πάνω απότο άρτιο, η δια¬ 
φορά μεταξύ της ονομαστικής τους αξίας και της τιμής 
έκδοσης μεταφέρεται σε ειδικό αποθεματικό λογαριασμό 
“από την έκδοση πάνω από το άρτιο”. Το τμήμα της αξίας 
κάθε μετοχής που έχει καταβληθεί δεν μπορεί να είναι κα¬ 
τώτερο από το ένα τέταρτο (1/4) της ονομαστικής αξίας 
της μετοχής. 

ΑΡΘΡΟ 4 

1. Είδος μετοχών: Οι μετοχές της Εταιρίας είναι ονομα¬ 
στικές και ανήκουν αποκλειστικά στο Ελληνικό Δημόσιο 
(άρθρο 5παρ. 11 Ν.2229/94) δυνάμενες να μετατραπούν 
σε ανώνυμες, εφόσον επιτραπείτούτο απότο νόμο, με α¬ 
πόφαση της γενικής συνέλευσης. Οι τίτλοι των μετοχών 
είναι αριθμημένοι, έχουν χρονολογία εκδόσεως, είναι με 
τη σφραγίδα της Εταιρίας και υπογράφονται απότονπρό- 
εδρο του διοικητικού συμβουλίου ή τον αντιπρόεδρο και 
ένα σύμβουλο, που ορίζεται από το διοικητικό συμβούλιο. 
Οι τίτλοι αποκόπτονται από διπλότυπο βιβλίο. Μέχρι την 
έκδοση των οριστικών τίτλων μετοχών, μπορεί να εκδο- 
θούν από την Εταιρία και να παραδοθούν στον μέτοχο 
προσωρινοί τίτλοι που έχουν όλα τα στοιχεία των οριστι¬ 
κών. Οι προσωρινοί τίτλοι ανταλλάσσονται με τους ορι¬ 
στικούς, όταν οι τελευταίοι εκδοθούν. Ο τύπος των μετο¬ 
χών και των προσωρινών τίτλων ορίζεται από το διοικητι¬ 
κό συμβούλιο. Οι μετοχές, όπως και οι προσωρινοί τίτλοι 
μπορούν να εκδοθούν σε τίτλους που αντιπροσωπεύουν 
μία ή περισσότερες μετοχές, όπως ορίζεται με απόφαση 
του διοικητικού συμβουλίου. 

2. Συνέπειες κυριότητας μετοχικού τίτλου: Η απόκτηση 
της μετοχής ή προσωρινού τίτλου συνεπάγεται αυτοδι¬ 
καίως την αποδοχή του καταστατικού της Εταιρίας και 
των νόμιμων αποφάσεων των οργάνων της από τον μέτο¬ 
χο. 

ΚΕΦΑΛΑΙΟ Γ’ 

ΔΙΟΙΚΗΣΗ ΤΗΣ ΕΤΑΙΡΙΑΣ 
ΑΡΘΡΟ 5 

1. Οργανα διοικήσεως: Η Εταιρία διοικείται από εννεα- 
μελές διοικητικό συμβούλιο το οποίο απαρτίζεται από: 


Ένα (1) μέλος (Πρόεδρος) που προτείνεται από κοινού 
από τους Υπουργούς ΠΕΧΩΔΕ και Πολιτισμού. 

Τρία (3) μέλη που προτείνονται από τον Υπουργό 
Πολιτισμού έκτων οποίων το ένα (1) ορίζεται ως εντεταλ¬ 
μένος σύμβουλος. 

Τρία (3) μέλη που προτείνοται από τον Υπουργό ΠΕΧΩ¬ 
ΔΕ εκ των οποίων το ένα (1) ορίζεται ως εντεταλμένος 
σύμβουλος. 

Ένα (1) μέλος που προτείνεται από τον Δήμαρχο 
Αθηναίων, και τέλος, 

Ως (ένατο) μέλος ορίζεται ο εκάστοτε Διευθυντής της 
εταιρίας, η θέση του οποίου προκηρύσεται. 

Ως Πρόεδρος του Δ.Σ. που εκτελεί και χρέη 
Διευθύνοντος Συμβούλου, ορίζεται πάντα το μέλος που 
προτείνεται από κοινού από τους Υπουργούς Πολιτισμού 
και ΠΕΧΩΔΕ. 

Ο εκάστοτε Διευθυντής της εταιρίας εκτελεί και χρέη 
Τεχνικού Διευθυντή του έργου. 

Η θητεία, του Διοικητικού Συμβουλίου είναι τετραετής, 
παρατείνεται μέχρι την ετήσια τακτική Γενική Συνέλευση 
του έτους της εξόδου του, και σε κάθε περίπτωση η θη¬ 
τεία αυτή δεν μπορεί να υπερβαίνει τα πέντε(5) έτη. 

3. Πρώτο διοικητικό συμβούλιο: Το πρώτο διοικητικό 
συμβούλιο αποτελείται από τους: 

α. Καλαντίδη Ιωάννη, αρχιτέκτονα ως Πρόεδρο και 
Δ/νοντα Σύμβουλο. 

β. Παλαντζά Παρασκευή, αρχιτέκτονα ΥΠΠΟ. 
γ. Πάντου Μαρία, αρχαιολόγο ΥΠΠΟ. 
δ. Καρυώτου Μαρία, αρχιτέκτονα ΥΠΠΟ ως εντεταλμέ¬ 
νο σύμβουλο του ΥΠΠΟ. 

ε. Πατελάρου Μαρία αρχιτέκτονα ως εντεταλμένο σύμ¬ 
βουλο του ΥΠΕΧΩΔΕ. 

στ. κ. Ιακωβίδη Ανδρέα πολιτικό μηχανικό του ΥΠΕΧΩ¬ 
ΔΕ. 

ζ. Καρασαβίδου Παρθένα α*ρχιτέκτωνα Δ/ντρία 
Πολεοδόμησης Σχεδιασμού του ΥΠΕΧΩΔΕ. 

η. Τριποδάκη Αλέξανδρο ως εκπρόσωπο του Δήμου 
Αθηναίων. 

θ.. 

Θέσεις που τυχόν θα κενώνονται για οποιονδήποτε λό¬ 
γο κατά την διάρκεια της θητείας του Δ.Σ., θα πληρώνο¬ 
νται από μέλη που διορίζονται με απόφαση του Υπουργού 
ΠΕΧΩΔΕ ή Πολιτισμού αντιστοίχως ή του Δημάρχου 
Αθηναίων, αναλόγως προελεύσεως του καθ’ οιονδήποτε 
τρόπο εκλιπόντος μέλους. 

Το πρώτο διοικητικό συμβούλιο θα διοικήσει την 
Εταιρία μέχρι την τακτική γενική συνέλευση, που θα συ- 
νέλθει για να εγκρίνει τις οικονομικές καταστάσεις της τέ¬ 
ταρτης εταιρικής χρήσης, εκτός αν η θητεία αυτού τερ¬ 
ματιστεί, οποτεδήποτε προ της λήξεως της με απόφαση 
της Γενικής Συνελεύσεως. 

4. Επανεκλέξιμο διοικητικού συμβουλίου: Όλα τα μέλη 
του διοικητικού συμβουλίου είναι πάντοτε επανεκλέξιμα. 

ΑΡΘΡΟ 6 

ΕΚΛΟΓΗ ΑΝΤΙΠΡΟΕΔΡΟΥ ΚΑΙ ΔΙΟΡΙΣΜΟΣ ΓΡΑΜΜΑ- 
ΤΕΩΣ 

Το Δ.Σ. εκλέγει μεταξύ των μελών του τον 
Αντιπρόεδρο και καθορίζει τις αρμοδιότητες του 
Προέδρου-Δ/νοντος Συμβούλου με απόφαση λαμβανό- 
μενη με απόλυτη πλειοψηφία των παρόντων και αντιπρο- 
σωπευομένων μελών του. Η ιδιότης του Δ/νοντος 
Συμβούλου συμπίπτει πάντοτε με αυτήν του Προέδρου. 

Ο Αντιπρόεδρος αντικαθιστά τον Πρόεδρο όταν απου¬ 
σιάζει ή κωλύεται ενώ τον Αντιπρόεδρο απόντα ή κωλυό¬ 
μενο αντικαθιστά άλλο μέλος του Δ.Σ., οριζόμενο από αυ¬ 
τό. Επίσης, το διοικητικό συμβούλιο, με απόλυτη πλειο- 
ψηφία, διορίζει τον γραμματέα του, ο οποίος μπορεί να 
μην είναι μέλος του διοικητικού συμβουλίου. Οι σχετικές 
αρχαιρεσίες ενεργούνται πάντοτε στην πρώτη συνεδρία¬ 
ση του διοικητικού συμβουλίου, που αποφάσισε για την 
μερική ή ολική ανανέωση μελών του. 

ΑΡΘΡΟ 7 

Συνεδριάσεις διοικητικού συμβουλίου: 

1. Το διοικητικό συμβούλιο συνέρχεται στην έδρα της 
Εταιρίας, τακτικά μία φορά τουλάχιστον κάθε ημερολο¬ 
γιακό μήνα και σε ώρα οριζόμενη από τον πρόεδρο ή α¬ 
ντιπρόεδρο, που τον αναπληρώνει, και εκτάκτως όταν ο 
Πρόεδρος κρίνει σκόπιμη ή αναγκαία την σύγκλησή του, 
ή όποτε τουλάχιστον δύο από τους συμβούλους το ζητή¬ 
σουν εγγράφως. 

2. Ο Πρόεδρος και Δ/νων Σύμβουλος ο οποίος συγκαλεί 
το Δοικητικό Συμβούλιο, προεδρεύει στις συνεδριάσεις 
του, εισηγείται τα προς συζήτηση θέματα, διευθύνει τις 
συζητήσεις και θέτει τα θέματα προς ψηφοφορία. 

3. Ο Πρόεδρος και Δ/νων Σύμβουλος επίσης διευθύνει 
τις εργασίες της Εταιρίας, στα πλαίσια των παραχωρου- 
μένων από το Διοικητικό Συμβούλιο εξουσιών, σύμφωνα 
με το άρθρο 9 παρ. 2 του παρόντος και έχει την εποπτεία 
και τον συντονισμό της εσωτερικής λειτουργίας της 
Εταιρίας. 

ΑΡΘΡΟ 8 

1. Απαρτία διοικητικού συμβουλίου: Το διοικητικό συμ¬ 
βούλιο βρίσκεται σε απαρτία και συνεδριάζει έγκυρα, ε¬ 
φόσον είναι παρόντες οι μισοί (1/2) συν ένας σύμβουλοι 
του όλου αριθμού. Για την εξεύρεση της απαρτίας παρα- 
λείπεται τυχόν προκύπτον κλάσμα. 

2. Λήψη αποφάσεως: Το διοικητικό συμβούλιο αποφα¬ 
σίζει έγκυρα με απόλυτη πλειοψηφίατων μελώντου, που 
παρίστανται αυτοπροσώπως ή αντιπροσωπεύονται, ε¬ 
κτός από τις περιπτώσεις όπου απαιτείται αυξημένη πλει¬ 
οψηφία. Σε περίπτωση προσωπικών ζητημάτωντο διοικη¬ 
τικό συμβούλιο αποφασίζει με μυστική ψηφοφορία που 
διεξάγεται με ψηφοδέλτιο. Κάθε σύμβουλος έχει μία ψή¬ 
φο, ενώ όταν αντιπροσωπεύει απόντα διαθέτει δύο(2) ψή¬ 
φους. Ουδέποτε ο αριθμός των παρόντων συμβούλων δύ- 
ναται να είναι ελάσσων των τριών. 

3. Αντιπροσώπευση συμβούλων: Σύμβουλος, που α¬ 
πουσιάζει, για οποιονδήποτε λόγο, από συνεδρίαση, δι¬ 
καιούται να αντιπροσωπεύεται από άλλον σύμβουλο, που 
τον διορίζει ο απών με επιστολή του, τέλεξ, τηλεγράφημα 
ή τέλεφαξ, απευθυνόμενο στο διοικητικό συμβούλιο. 
Μέλος του διοικητικού συμβουλίου απαγορεύεται να α¬ 
ντιπροσωπεύει πέραν του ενός απόντες. 

4. Πρακτικά διοικητικού συμβουλίου: Ο γραμματέ¬ 
ας του διοικητικού συμβουλίου τηρεί πρακτικά των συνε¬ 
δριάσεων, τα οποία καταχωρούνται σε ιδιαίτερο βιβλίο 
και υπογράφονται από τους συμβούλους που είναι παρό¬ 
ντες. Με τα πρακτικά αυτά πιστοποιούνται οι αποφάσεις 
που λαμβάνονται. Ο σύμβουλος δεν επιτρέπεται να αρνη- 
θείτην υπογραφή του πρακτικού της συνεδριάσεως στην 
οποία παρέστη, δικαιούται όμως να ζητήσει την καταχώ- 
ρηση της γνώμης του στο πρακτικό, εφόσον ήταν αντίθε¬ 
τη προς την ληφθείσα απόφαση. Άρνηση υπογραφής 


πρακτικού από σύμβουλο, ο οποίος παρέστη στην συνε¬ 
δρίαση δεν συνεπάγεται ακυρότητα της αποφάσεως, η ο¬ 
ποία ελήφθηνομίμως, αρκεί στο πρακτικό να γίνεται μνεία 
της αρνήσεως υπογραφής. Αντίγραφα ή αποσπάσματα 
πρακτικών εκδίδονται από τον πρόεδρο ή τον αναπληρω¬ 
τή του, που ορίζει το διοικητικό συμβούλιο. 

ΑΡΘΡΟ 9 

1. Αρμοδιότητες διοικητικού συμβουλίου: Το διοικητικό 
συμβούλιο, ενεργώντας συλλογικά, έχει την διοίκηση και 
διαχείριση των εταιρικών υποθέσεων. Αποφασίζει γενικά 
για κάθε ζήτημα, που αφορά την Εταιρία και ενεργεί κάθε 
πράξη, εκτός από εκείνες, που κατά το νόμο ή το κατα¬ 
στατικό, ανήκουν στην αρμοδιότητα της γενικής συνε- 
λεύσεως. Ενδεικτικά, το διοικητικό συμβούλιο: 

1. εκπροσωπεί την Εταιρία δικαστικώς και εξωδίκως, 

II. διεξάγει δίκες, ενεργεί κατασχέσεις, εγγραφές προ¬ 
σημειώσεων και υποθηκών, συναινεί σε άρση τους, πα- 
ραιτείται από προνόμια, αγωγές και ένδικα μέσα, συμβι¬ 
βάζεται δικαστικώς και εξωδίκως και συνομολογεί διαιτη¬ 
σίες, 

III. αποκτα, συνιστά ή μεταβιβάζει εμπράγματα δικαιώ¬ 
ματα σε κινητά και ακίνητα και άλλα δικαιώματα, αποδέ¬ 
χεται υποχρεώσεις, συνάπτει, με την επιφύλαξη του άρ¬ 
θρου 23α του Κ.Ν.2190/1920, κάθε είδους συμβάσεις, 

IV. διορίζει, τοποθετεί και παύει υπαλλήλους της 
Εταιρίας, ρυθμίζει τις αποδοχές τους και παρέχει και α¬ 
νακαλεί κάθε γενική και ειδική πληρεξουσιότητα για λο¬ 
γαριασμό της Εταιρίας, 

V. εκδίδει, αποδέχεται και υπογράφει ή εγγυάται ή οπι¬ 
σθογραφεί συναλλαγματικές ή επιταγές και κάθε τίτλο σε 
διαταγή, 

VI. καθορίζει γενικά της δαπάνες της Εταιρίας. 

VII. ελέγχει τα βιβλία και το ταμείο της Εταιρίας, καταρ¬ 
τίζει τις ετήσιες οικονομικές καταστάσεις, προτείνει τις α¬ 
ποσβέσεις που γίνονται στις εγκαταστάσεις και τις επι¬ 
σφαλείς απαιτήσεις, 

VIII. κανονίζει την εσωτερική λειτουργία της Εταιρίας 
και εκδίδει τους σχετικούς κανονισμούς, οι οποίοι εγκρί- 
νονται από τους εποπτεύοντες Υπουργούς, 

IX. εποπτεύει και ελέγχει την πορεία υλοποίησης του 
προγράμματος μελετών και έργων που καθορίζονται στο 
παρόν καταστατικό ως προς τον χρονικό και οικονομικό 
προγραμματισμό τους, 

X. μεριμνά δια των εντεταλμένων συμβούλων για την 
έγκαιρη -σύμφωνα με το χρονοδιάγραμμα του έργου- υ¬ 
λοποίηση των απαραιτήτων ρυθμίσεων, εγκρίσεων, α¬ 
δειών και έργων άλλων φορέων (ΥΠΕΧΩΔΕ. ΥΠΠΟ, Υ- 
ΜΕ, ΟΑ, ΟΤΑ, ΟΚΩ κλπ) σε συνεργασία με αυτούς, 

XI. εγκρίνει και εισηγείται στη Γενική Συνέλευση των 
Μετόχων τις ενδεχόμενες τροποποιήσεις του προγράμ¬ 
ματος έργων και του χρονοδιαγράμματος εκτελέσεως 
των επιμέρους έργων και γενικά επιχειρεί κάθε πράξη δι¬ 
οίκησης και διαχείρισης της εταιρίας που αποσκοπεί στην 
πραγμάτωση των σκοπών της. 

2. Ανάθεση αρμοδιοτήτων: Το διοικητικό συμβούλιο 
μπορεί να αναθέτει στον Πρόεδρο της Εταιρίας την άσκη¬ 
ση του συνόλου ή μέρους των αρμοδιοτήτων και εξου¬ 
σιών του (με εξαίρεση τις περιπτώσεις, στις οποίες ο νό¬ 
μος ή το καταστατικό απαιτούν συλλογική ενέργεια του 
Δ.Σ.) καθώς και την εκπροσώπηση της Εταιρίας και την 
δέσμευσή της με υπογραφή υπό την εταιρική επωνυμία. 

Επίσης το Διοικητικό Συμβούλιο μπορεί να αναθέτει σε 
ένα ή περισσότερα πρόσωπα ατομικά ή από κοινού, μέλη 

του Δ.Σ. ή μη, την άσκηση μέρους των αρμοδιοτήτων και 
εξουσιών του (με εξαίρεση τις περιπτώσεις στις οποίες ο 
νόμος ή το καταστατικό απαιτούν συλλογική ενέργεια του 
Δ.Σ.), καθώς και την εκπροσώπηση της Εταιρίας και την 
δέσμευσή της με υπογραφή κάτω από την εταιρική επω¬ 
νυμία, καθορίζοντας και την έκταση της ανάθεσης, καθώς 
και τον τίτλο, τις αρμοδιότητες και τις εξουσίες αυτών 

ΑΡΘΡΟ 10 

Ευθύνη μελών διοικητικού συμβουλίου: Κάθε μέλοςτου 
διοικητικού συμβουλίου ευθύνεται απέναντι στην Εταιρία, 
κατά την διοίκηση της Εταιρίας, για κάθε πταίσμα. 
Ευθύνεται ιδίως εάν ο ισολογισμός περιέχει ανακρίβειες 
ή ψευδείς δηλώσεις, που αποκρύπτουν την πραγματική 
κατάσταση της Εταιρίας. Η ευθύνη αυτή δεν υφίσταται, 
αν το μέλος αποδείξει ότι κατέβαλε την επιμέλεια συνετού 
οικογενειάρχη. Αυτό δεν ισχύει για τον Πρόεδρο της 
Εταιρίας, ο οποίος υποχρεούται σε κάθε επιμέλεια. 
Επίσης, η ευθύνη αυτή δεν υφίσταται σχετικά με πράξεις 
ή παραλείψεις, που στηρίζονται σε νόμιμες αποφάσεις 
της γενικής συνελεύσεως. 

ΑΡΘΡΟ 11 

Απαγόρευση ανταγωνισμού: Τα μέλη του διοικητικού 
συμβουλίου, οι διευθυντές και οι ανώτεροι υπάλληλοίτης 
απαγορεύεται να επιδιώκουν κατ’ επάγγελμα, είτε μόνοι 
είτε σε συνεργασία με τρίτους, σκοπό από τους επιδιωκό- 
μενους από την Εταιρία ή να εκτελούν εργασίες παρεμ¬ 
φερείς με τους σκοπούς αυτούς, χωρίς προηγούμενη ά¬ 
δεια της γενικής συνελεύσεως. Σε περίπτωση παραβία¬ 
σης της υποχρεώσεως αυτής, η Εταιρία δικαιούται 
αποζημιώσεως και ο υπεύθυνος, αν είναι μέλος του διοι¬ 
κητικού συμβουλίου, εκπίπτει με απόφαση του διοικητι¬ 
κού συμβουλίου ή της γενικής συνελεύσεως. Στην περί¬ 
πτωση αυτή εφαρμόζονται επίσης οι παράγραφοι 2 και 3 
του άρθρου 23 του Κ.Ν.2190/1920. 

ΑΡΘΡΟ 12 

Τεχνικό Συμβούλιο: Για την παραλαβή της υπάρχουσας 
γενικής Προμελέτης του έργου (ΜΑ3ΤΕΗ ΡΕΑΝ) καθώς 
και των προμελετών ή μελετών που ήδη έχουν εκπονηθεί 
ή εκπονούνται με ευθύνη των μεικτών τεχνικών επιτροπών 
των δύο Υπουργείων, αλλά και την περαιτέρω κατάρτιση 
όλων των απαιτούμενων μελετών σκοπιμότητας, προμε¬ 
λετών και οριστικών μελετών που είναι απαραίτητες για 
την υλοποίηση του προγράμματος έργων, όπως επίσης 
και την τεχνική επίβλεψη των σχετικών εργασιών, συ¬ 
γκροτείται Τεχνικό Συμβούλιο υπό την προεδρία του 
Τεχνικού Διευθυντή. 

Στο Τεχνικό Συμβούλιο συμμετέχουν πλην του 
Διευθυντή της εταιρίας -υπάτην ιδιότητά του ως Τεχνικού 
Διευθυντή- και έξι (6) μέλη οριζόμενα ανά τρία από τους 
Υπουργούς Πολιτισμού και ΠΕΧΩΔΕ. 

Μετά από εισήγηση του Τεχνικού Συμβουλίου και από¬ 
φαση του Διοικητικού Συμβουλίου η σύνθεση του 
Τεχνικού Συμβουλίου μπορεί να διευρυνθεί με εξειδικευ- 
μένους επιστήμονες άλλων Φορέων ή τεχνικά στελέχη 
που θα προσληφθούν από την Εταιρία. 

ΚΕΦΑΛΑΙΟ Δ’ 

ΓΕΝΙΚΗ ΣΥΝΕΛΕΥΣΗ 

ΑΡΘΡΟ 13 

Αρμοδιότητες γενικής συνελεύσεως: Η γενική συνέλευ¬ 
ση των μετόχων είναι το ανώτατο όργανο της Εταιρίας και 


δικαιούται να αποφασίζει για κάθε εταιρική υπόθεση. 
Ειδικότερα, η γενική συνέλευση είναι το μόνο όργανο το 
οποίο αποφασίζει: 

α) για κάθε θέμα που υποβάλλεται σ’ αυτήν από το διοι¬ 
κητικό συμβούλιο ή από τους δικαιουμένους, σύμφωνα με 
τις διατάξεις του νόμου ή του καταστατικού να προκαλέ- 
σουν την σύγκλησή της, 

β) τροποποιήσεις του καταστατικού. Τέτοιες τροποποι¬ 
ήσεις είναι μεταξύ άλλων, οι αφορώσες την αύξηση ή μεί¬ 
ωση του μετοχικού κεφαλαίου, την μεταβολή της έδρας 
την παράταση του χρόνου διαρκείας, την λύση και την 
συγχώνευση, την διάσπαση, την μετατροπή και αναβίωση 
της Εταιρίας. Σε κάθε τροποποίηση του καταστατικού έ¬ 
χουν εφαρμογή οι διατάξεις του Κ.Ν.2190/1920. 

γ) την εκλογή των ελεγκτών και του καθορισμού της α¬ 
μοιβής τους, 

δ) την έγκριση ή αλλαγή των ετησίων οικονομικών κατα¬ 
στάσεων που καταρτίζει το διοικητικό συμβούλιο και την 
διάθεση των κερδών, 

ε) την έκδοση δανείων με ανώνυμες ομολογίες, καθώς 
και την έκδοση ομολογιών των άρθρων 3α,3β και 3γ του 
Κ.Ν.2190/1920, 

στ)την έγκριση, της διαχείρισης του διοικητικού συμ¬ 
βουλίου και την απαλλαγή αυτού και των ελεγκτών, από 
κάθε ευθύνη μετά την ψήφιση των ετησίων οικονομικών 
καταστάσεων και μετά την ακρόαση της επί των πεπραγ¬ 
μένων εκθέσεωςτου διοικητικού συμβουλίου, 
ζ) την ακρόαση των ελεγκτών σχετικά με τον έλεγχο των 
βιβλίων και λογαριασμών της Εταιρίας που έχουν διενερ¬ 
γήσει, 

η) τον διορισμό εκκαθαριστών σε περίπτωση λύσεως 
της Εταιρίας και 

θ) την έγερση αγωγήςκατά μελών του διοικητικού συμ¬ 
βουλίου ή των ελεγκτών για παράβαση των καθηκόντων 
τους, απορρεόντων από το νόμο ή το καταστατικό. 

ΑΡΘΡΟ 14 

Συμμετοχή στην γενική συνέλευση των μετόχων: Το δη¬ 
μόσιο εκπροσωπείται από τους ασκούντες την εποπτεία 
Υπουργούς ισομερώς από καθένα από αυτούς, ή από ο¬ 
ριζόμενο από αυτούς Υφυπουργό ή Γ ενικό Γ ραμματέα ή 
ανώτερο υπάλληλο εκ των ασκούντων την εποπτεία 
Υπουργείων. Οι κατά το παρόν άρθρο παριστάμενοι 
Υπουργοί ή νόμιμοι αναπληρωτές τους ασκούν σ’ αυτήν 
όλα τα δικαιώματα ψήφου και τα λοιπά δικαιώματα του 
δημοσίου ως αποκλειστικού μετόχου της Εταιρίας. 

- Ως προς την απαρτία και πλειοψηφία, ισχύουν οι δια¬ 
τάξεις των αρθρ. 29 και 31 του Κ.Ν.2190/90. 

ΑΡΘΡΟ 15 

1 .Σύγκληση γενικής συνελεύσεως: Η γενική συνέλευση 
συγκαλείται από το διοικητικό συμβούλιο, που ορίζει τα 
θέματα της ημερήσιας διατάξεως και συνέρχεται στην έ¬ 
δρα της Εταιρίας, τακτικά μία φορά κάθε έτος υποχρεω¬ 
τικά εντός έξι μηνών από την λήξη της εταιρικής χρήσεως 
και εκτάκτως, οποτεδήποτε κριθεί αναγκαίο από το διοι¬ 
κητικό συμβούλιο. Η σύγκληση της γενικής συνελεύσεως 
είναι υποχρεωτική, εφόσον ζητηθεί από ασκούντα την ε¬ 
ποπτεία Υπουργό. 

2.Προσκλήσεις συμμετοχής: Οι εκπρόσωποι του μετό¬ 
χου προσκαλούνται να μετάσχουν στην γενική συνέλευση 
τουλάχιστον προ δέκα( 10) πλήρων ημερών. Το ίδιο ισχύει 
και στην περίπτωση επαναληπτικής γενικής συνελεύσε- 

ως. Οι προσκλήσεις πρέπει να αναφέρουν τον τόπο, ήμε¬ 
ρα και ώρα της συνεδριάσεως, καθώς και τα θέματα της 
ημερήσιας διατάξεως με κάθε δυνατή λεπτομέρεια. 

ΑΡΘΡΟ 16 

1. Πρόεδρος και Γραμματέας γενικής συνελεύσεως: Ο 
πρόεδρος του διοικητικού συμβουλίου ή ο νόμιμος ανα¬ 
πληρωτής του ορίζει ως γραμματέα της γενικής συνελεύ¬ 
σεως ένα εκ των μελών του διοικητικού συμβουλίου ή τρί¬ 
το από τους παρόντες στην γενική συνέλευση. Οι συζητή¬ 
σεις και αποφάσεις της γενικής συνελεύσεως 
καταχωρούνται σε πρακτικά, που υπογράφονται από τον 
πρόεδρο και τον γραμματέα της. 

2. Πρακτικά γενικής συνελεύσεως: Ο προέδρος του δι¬ 
οικητικού συμβουλίου ή οποιοδήποτε από τα πρόσωπα, 
που αναφέρονται στο άρθρο 8 παρ.4 του παρόντος, έχει 
δικαίωμα να εκδίδει αντίγραφα των παραπάνω πρακτι¬ 
κών. Μετά την λύση της Εταιρίας και κατά την διάρκεια 
της εκκαθαρίσεως, τα αντίγραφα των πρακτικών επικυ¬ 
ρώνονται από έναν από τους εκκαθαριστές. 

ΚΕΦΑΛΑΙΟ Ε’ 

ΕΛΕΓΚΤΕΣ 
ΑΡΘΡΟ 17 

1. Εκλογή ελεγκτών: Για τον έλεγχο των βιβλίων και λο¬ 
γαριασμών της Εταιρίας η τακτική γενική συνέλευση ε¬ 
κλέγει έναν ορκωτό ελεγκτή και τον αναπληρωτή του , 
σύμφωνα μετά άρθρα 36 και 42ατου Κ.Ν. 2190/1920. Οι 
ελεγκτές είναι πάντοτε επανεκλέξιμοι. 

2. Δικαιώματα ελεγκτή: Ο ελεγκτής ή ο αναπληρωτής 
του έχουν, οποτεδήποτε κατά την διάρκεια της θητείας 
του, το δικαίωμα να ελέγξουν οποιοδήποτε βιβλίο και λο¬ 
γαριασμό της Εταιρίας και υποχρεούνται, μετά την λήξη 
κάθε οικονομικού έτους, να ελέγχουν τις ετήσιες οικονο¬ 
μικές καταστάσεις, υποβάλλοντας προς τηντακτική γενι¬ 
κή συνέλευση έκθεση για το πόρισμα του ελέγχου. Από 
την έκθεση αυτή πρέπει να προκύπτουν με σαφήνεια, με¬ 
τά από έλεγχο της ακρίβειας και νομιμότητας των εγγρά¬ 
φων στα βιβλία, οι ετήσιοι λογαριασμοί, που απεικονίζουν 
την οικονομική κατάσταση της Εταιρίας κατά την ημερο¬ 
μηνία λήξεως της χρήσεως που ελέγχθηκε, ο λογαρια¬ 
σμός αποτελεσμάτων χρήσεως και τα αποτελέσματα αυ¬ 
τής. Ο ελεγκτής έχει επίσης δικαίωμα να ζητήσει από τον 
πρόεδρο του διοικητικού συμβουλίου, να συγκαλέσει έ¬ 
κτακτη γενική συνέλευση. Η συνέλευση αυτή συγκαλείται 
υποχρεωτικά από το διοικητικό συ μβούλιο εντός δέκα( 10) 
ημερών από την επίδοση της σχετικής αιτήσεως προς τον 
πρόεδρο του διοικητικού συμβουλίου και έχει ως θέμα 
της ημερήσιας διατάξεως της τα θέματα που αναφέρο- 
νται στην αίτηση. 

3. Διορισμός και αποποίηση: Εντός πέντε(5) ημερών α¬ 
πό την συνεδρίαση της γενικής συνελεύσεως, η οποία ε¬ 
ξέλεξε τους ελεγκτές, η Εταιρία οφείλει να τους ανακοι¬ 
νώσει τον διορισμό τους και σε περίπτωση που δεν τον α¬ 
ποποιηθούν, εντός πέντε(5) ημερών απάτην ανακοίνωση, 
θεωρείται ότι τον αποδέχθηκαν και έχουν όλες τις ευθύ¬ 
νες και υποχρεώσεις του άρθρου 37 του Κ.Ν. 2190/1920. 

4. Εξαιρετικά για την πρώτη εταιρική χρήση τακτικός ε¬ 
λεγκτής της Εταιρίας ορίζεται ο ορκωτός ελεγκτής 
Σταθάκης Χαράλαμπος του Σπύρου, με Α.Δ.Τ Ν182030 ΣΤ 
Τμήμα Ασφαλείας Πειραιά και Α.Μ. Σ.Ο.Ε 122513253 και 
αναπληρωματικός ελεγκτής ορίζεται ο ορκωτός ελεγκτής 


Παπαρίδης Ευστράτιος του Γεωργίου με Α.Δ.Τ Κ 145705 
και Α.Μ. Σ.Ο.Ε. 143514273. 

ΚΕΦΑΛΑΙΟ ΣΤ’ 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΚΑΙ ΔΙΑΘΕΣΗ 
ΚΕΡΔΩΝ 

ΑΡΘΡΟ 18 

1. Εταιρική χρήση: Η εταιρική χρήση αρχίζει την 1η 
Ιανουάριου και λήγει την 31η Δεκεμβρίου εκάστου έτους, 
οπότε και διενεργείται η απογραφή των περιουσιακών 
στοιχείων της Εταιρίας. Εξαιρετικά, η πρώτη εταιρική 
χρήση θα λήξει την31η Δεκεμβρίου 1998. 

2. Σύνταξη ετησίων οικονομικών καταστάσεων: Οι 
λογαριασμοί κλείνουν και οι ετήσιες οικονομικές κατα¬ 
στάσεις συντάσσεται από το διοικητικό συμβούλιο, σύμ¬ 
φωνα με τις διατάξεις των άρθρων 42α,42β, 42γ, 42δ, 42ε, 
43, 43α, 43β, 111 και 112 του Κ.Ν. 2190/1920. Οι οικονομι¬ 
κές καταστάσεις, μαζί με την ετήσια έκθεση του διοικητι¬ 
κού συμβουλίου προς τον μέτοχο και την έκθεση του ελε¬ 
γκτή, υποβάλλονται προς έγκριση στην τακτική γενική συ¬ 
νέλευση. 

Δημοσίευση οικονομικών καταστάσεων: Ο ισολογι¬ 
σμός, ο λογαριασμός αποτελεσμάτων χρήσεως και ο πί¬ 
νακας διαθέσεως αποτελεσμάτων μετά πιστοποιητικά ε¬ 
λέγχου δημοσιεύονται σύμφωνα με τα άρθρα 43β και 7β 
παρ.ίεδ.βτου Κ.Ν.2190/1920 σε μία (1) ημερήσια πολιτι¬ 
κή εφημερίδα που εκδίδεται στην Αθήνα, που πληροί τις 
προϋποθέσειςτου άρθρου 3του Ν.3757/1957, και έχει ευ¬ 
ρύτερη κυκλοφορία σε ολόκληρη τη χώρα, κατά την κρί¬ 
ση του διοικητικού συμβουλίου, β) σε μια ημερήσια οικο¬ 
νομική εφημερίδα, που πληροί τις προϋποθέσεις του άρ¬ 
θρου 26παρ.2του Κ.Ν.2190/1920,όπως ισχύει και γ) στο 
τεύχος ΑΕ & ΕΠΕτης Εφημερίδας της Κυβερνήσεως. 

ΑΡΘΡΟ 19 

Καθαρά κέρδη και διάθεσή τους: Καθαρά κέρδη κάθε ε 
ταιρικής χρήσεως είναι αυτά, που προκύπτουν μετά την α¬ 
φαίρεση από τα ακαθάριστα έσοδα της Εταιρίας κάθε ε¬ 
ξόδου και ζημίας, καθώς και των αποσβέσεων, που προ- 
βλέπονται από το νόμο. Το υπόλοιπο που απομένει 
συνιστά τα καθαρά κέρδη της Εταιρίας, που με την επι¬ 
φύλαξη των διατάξεων του άρθρου 44α του Κ.Ν. 
2190/1920 διατίθενται ως εξής: 

Πέντε ως σαράντα (5-40%) για σχηματισμό τακτικού α- 
ποθεματικού, μέχρι να συμπληρωθεί ποσό ίσο προς το έ¬ 
να τρίτο (1/3) του μετοχικού κεφαλαίου. Το τακτικό απο- 
θεματικό χρησιμοποιείται αποκλειστικά για την εξίσωση 
του τυχόν χρεωστικού υπολοίπου του λογαριασμού κερ- 
δών-ζημιών. 

Ολόκληρο το υπόλοιπο διατίθεται κατά την κρίση της 
γενικής συνελεύσεως, σύμφωνα με τις ισχύουσες διατά¬ 
ξεις. 

ΚΕΦΑΛΑΙΟ Ζ’ 

ΛΥΣΗ ΚΑΙ ΕΚΚΑΘΑΡΙΣΗ 

ΑΡΘΡΟ 20 

1. Λύση της Εταιρίας: Η Εταιρία λύεται με απόφαση της 
γενικής συνελεύσεως: 

Σε περίπτωση, που το σύνολο των ιδίων κεφαλαίων της. 
όπως προσδιορίζεται στο υπόδειγμα ισολογισμού που 
προβλέπεται από το άρθρο 42γτου Κ.Ν. 2190/1920, είναι 

κατώτερο από το μισό (1/2) του μετοχικού κεφαλαίου, το 
διοικητικό συμβούλιο είναι υποχρεωμένο, εντός προθε¬ 
σμίας έξι (6) μηνών από την λήξη της χρήσεως, να συγκα- 
λέσει την γενική συνέλευση, που θα αποφασίσει την λύση 
της Εταιρίας ή την λήψη άλλου μέτρου. 

Εφόσον ολοκληρωθούν όλες οι μελέτες του προγράμ- 
ματος και υλοποιηθεί: 

- το πρόγραμμα έργων όπως ρητώς περιγράφεται στον 
“Σκοπό” της Εταιρίας κατ’ άρθρο 2 του παρόντος, ή 
-το κύριο μέρος του προγράμματος έργων και κριθεί α¬ 
σύμφορη για το Δημόσιο η συνέχιση λειτουργίας της 
Εταιρίας λόγω μικρού αριθμού και έκτασης υπολειπομέ- 
νων έργων. 

2. Εκκαθάριση: Μετά την λύση της Εταιρίας επακολου¬ 
θεί η εκκαθάριση. Η γενική συνέλευση, με την απόφασή 
της περί λύσεως της Εταιρίας, ορίζει και τρεις εκκαθαρι- 
στές. 

3. Αναβίωση της Εταιρίας: Αν η Εταιρία λυθεί με απόφα¬ 
ση της γενικής συνελεύσεως, μπορεί να αναβιώσει με 
σχετική απόφαση της γενικής συνελεύσεως. Η απόφαση 
περί αναβιώσεως δεν μπορεί να ληφθεί αν έχει αρχίσει η 
διανομή της εταιρικής περιουσίας. 

ΑΡΘΡΟ 21 

1. Αρμοδιότητες εκκαθαριστούν: Οι εκκαθαριστές υπο- 
καθιστούντο διοικητικό συμβούλιο και ο διορισμός τους 
συνεπάγεται αυτοδικαίως την παύση κάθε εξουσίας του 
διοικητικού συμβουλίου. Οι εκκαθαριστές έχουν όλες τις 
αρμοδιότητες του διοικητικού συμβουλίου, όπως και κά¬ 
θε αρμοδιότητα που ανατίθεται σ’ αυτούς με απόφαση 
της γενικής συνελεύσεως. 

2. Υποχρεώσεις εκκαθαριστών: 

Οι εκκαθαριστές είναι υποχρεωμένοι, μόλις αναλάβουν 
τα καθήκοντάτους, να ενεργήσουν απογραφή της εταιρι¬ 
κής περιουσίας και να καταρτίσουν ισολογισμό, που τον 
δημοσιεύουν στον τύπο και το Τεύχος ΑΕ & ΕΠΕ της 
Εφημερίδας της Κυβερνήσεως και τον υποβάλλουν στην 
αρμόδια εποπτεύουσα αρχή. Επίσης, οι εκκαθαριστές δη¬ 
μοσιεύουν ισολογισμό σύμφωνα με το άρθρο 7απαρ.ιβ 
του Κ.Ν.2190/1920 και προκαλούν τις δημοσιεύσεις των 
παρ. ιγ’ και ιδ’ του παραπάνω άρθρου. Την ίδια υποχρέω¬ 
ση δημοσίευσης ισολογισμού έχουν οι εκκαθαριστές και 
με την λήξη της εκκαθαρίσεως . 

Οι εκκαθαριστές έχουν δικαίωμα και υποχρέωση να 
ρευστοποιήσουν το ενεργητικό της Εταιρίας και να εξο- 


φλήσουντο παθητικό της. Την σχετική απόφαση, εφόσον 
είναι τρεις την λαμβάνουν με πλειοψηφία. Για το σκοπό 
αυτό, η γενική συνέλευση τους χορηγεί όλα τα δικαιώμα¬ 
τα που απαιτούνται για την απρόσκοπτη εκτέλεση της ε¬ 
ντολής τους. Επίσης, με την έγκριση της γενικής συνε¬ 
λεύσεως, μπορούν να προβούν στην εκποίηση του ενερ¬ 
γητικού της Εταιρίας ως συνόλου και γενικώς 
εφαρμόζονται οι διατάξεις του άρθρου 49 του Κ.Ν. 
2190/90 ως ισχύει. 

3. Προϊόν εκκαθαρίσεως: Το προϊόν της εκκαθαρίσεως 
της Εταιρίας, μετά την ολοσχερή εξόφληση του παθητι¬ 
κού της, ανήκει στο δημόσιο, ως αποκλειστικό μέτοχο αυ¬ 
τής. 

ΑΡΘΡΟ 22 

Γενική συνέλευση κατά την εκκαθάριση: Κατά την διάρ¬ 
κεια της εκκαθαρίσεως, η γενική συνέλευση διατηρεί όλα 
ταδικαιώματάτης και συνέρχεται, σύζητά και αποφασίζει 
σύμφωνα με τις σχετικές διατάξεις του καταστατικού αυ¬ 
τού, ενώ οι εκκαθαριστές ενεργούν όσα με το παραπάνω 
άρθρο το καταστατικό επιβάλλει στο διοικητικό συμβού¬ 
λιο. Η γενική συνέλευση εγκρίνει τους τελικούς ισολογι¬ 
σμούς της εκκαθαρίσεως. 

ΑΡΘΡΟ 23 

Για όσα θέματα δεν ρυθμίζονται με το καταστατικό αυ¬ 
τό, ισχύουν οι διατάξεις του άρθρου 5 του Ν.2229/1994 
και του Κ.Ν. 2190/1920, όπως τροποποιήθηκαν και ισχύ¬ 
ουν. 

2. Τροποποίηση Κοινής Υπουργικής Απόφασης 
69163/21.6.95 

Οι παράγραφοι 2,3 και 4 της Κοινής Υπουργικής 
Απόφασης 69163/21.6.1995 αντικαθίστανται από το άρ¬ 
θρο 2 του παραπάνω Καταστατικού. 

3. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην εφημερίδα της 
Κυβερνήσεως. 

Αθήνα, 24 Σεπτεμβρίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒ/ΝΤΟΣ, ΧΩΡ/-1ΑΣ & ΔΗΜ. ΕΡΓΩΝ 

ΠΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΡ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. -Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

-—-ί 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 

δρχ. I 

Β' (Υπουργικές αποφάσεις κ.λπ.) 

50.000 » 

2.500 


Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 

* 

Δ' (Απαλλοτριώσεις, πολεοδομία κ.λπ.) 

50.000 » 

2.500 

» 

Αναπτυξιακών Πράξεων (Τ.Α.Π.Σ.) 

25.000 » 

1.250 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 


Παράρτημα { Πίνακες επιτυχόντων διαγωνισμών) 

5.000 » 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

ο 

ο 

ο 

ο 

500 


Ανώτατου Ειδικού Δικαστηρίου (Α.Ε.Δ.) 

3.000 » 

1 150 


Ανωνύμων Εταιρειών & Ε.Π.Ε. 

250.000 

ί 12.500 


Προκηρύξεων Α.Σ.Ε.Π. 

10.000 » 

I 500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

ιο.οοο » 


* Οι συνδοομες του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

- Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες του κοινού λειτουργούν καθημεριν ά από 08.00 έως 13.00 ] 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










